CELEX: 32000D0351
Language: lt
Date: 957312000000
Title: 2000 m. gegužės 3 d. Komisijos sprendimas dėl naujo bendro priimančiojo centro paskyrimo integruotajai kompiuterinei veterinarijos sistemai tvarkos (pranešta dokumentu Nr. C(2000) 818)tekstas svarbus EEE

Svarbus teisinis pranešimas

|

32000D0351

Oficialusis leidinys L 124 , 25/05/2000 p. 0061 - 0063

		Komisijos sprendimas2000 m. gegužės 3 d.dėl naujo bendro priimančiojo centro paskyrimo integruotajai kompiuterinei veterinarijos sistemai tvarkos(pranešta dokumentu Nr. C(2000) 818)(tekstas svarbus EEE)(2000/351/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų, taikomų Bendrijos vidaus prekyboje tam tikrais gyvūnais ir produktais, siekiant užbaigti kurti vidaus rinką [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnio 3 dalį,atsižvelgdama į 1992 m. liepos 13 d. Tarybos sprendimą 92/438/EEB dėl veterinarinių importo procedūrų kompiuterizavimo (Shift projektas), iš dalies keičiantį Direktyvas 90/675/EEB, 91/496/EEB, 91/628/EEB ir Sprendimą 90/424/EEB bei panaikinantį Sprendimą 88/192/EEB [3], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 12 straipsnį,kadangi:(1) Sprendimu 92/373/EEB [4] Komisija paskyrė ANIMO priimantįjį centrą, o pagal Komisijos sprendimą 92/486/EEB [5], su paskutiniais pakeitimais, padarytais Sprendimu 1999/716/EB [6], ANIMO priimantysis centras turi pradėti veikti ne vėliau kaip iki 2000 m. kovo 31 d.(2) Kad būtų toliau dirbama Bendrijos lygiu, įskaitant tyrimus ir seminarus, peržiūrint ANIMO tinklo struktūrą, turi būti įgyvendinta veterinarijos sistema, jungianti įvairias taikomąsias kompiuterines programas.(3) Šiame etape reikia nustatyti tvarką, pagal kurią būtų paskirtas naujas bendras priimantysis centras visoms integruotosios kompiuterinės veterinarijos sistemos reikalaujamoms paslaugoms teikti.(4) Šis bendras priimantysis centras turi atitikti tikslias technines specifikacijas.(5) Šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Komisija, atsižvelgdama į duomenų perdavimo technologijų pažangą ir naujas paslaugas, reikalingas keičiantis informacija tarp valstybių narių pagal integruotąją kompiuterinę veterinarijos sistemą, pateikia kvietimą dalyvauti konkurse dėl bendro priimančiojo centro, kuris prasideda 2000 m.2. Šio straipsnio 1 dalyje numatytame kvietime dalyvauti konkurse, kuriame pateikiama visa jo įgyvendinimui reikalinga informacija (išsami specifikacija), atsižvelgiama bent į priede apibrėžtas technines specifikacijas.3. Po šio straipsnio 1 dalyje nurodyto kvietimo dalyvauti konkurse pateikimo Komisija, siekdama paskirti priimantįjį centrą, išrenka ne mažiau kaip tris paraiškas, atitinkančias šio straipsnio 2 dalyje nurodytas specifikacijas.2 straipsnisŠis sprendimas skirtas valstybėms narėms.Priima Briuselyje, 2000 m. gegužės 3 d.Komisijos varduDavid ByrneKomisijos narys[1] OL L 224, 1990 8 18, p. 29.[2] OL L 62, 1993 3 15, p. 49.[3] OL L 243, 1992 8 25, p. 27.[4] OL L 195, 1992 7 14, p. 31.[5] OL L 291, 1992 10 7, p. 20.[6] OL L 289, 1999 11 11, p. 1.--------------------------------------------------PRIEDASBENDRO PRIIMANČIOJO CENTRO TECHNINĖS SPECIFIKACIJOS1. Bendrasis aprašymasPriimantysis centras, skirtas keistis pranešimais ir kitais duomenimis bei juos apdoroti, turi pradėti veikti ne vėliau kaip iki 2001 m. balandžio 1 d.Jį turi sudaryti šios dalys:a) reikiamas skaičius kompiuterių su reikiamais parametrais, kad būtų garantuojamas didelio kiekio duomenų valdymas ir veterinarijos paraiškų, duomenų bazių bei informacinių bylų priėmimas;b) įranga (techninė ir programinė), garantuojanti daugiaprotokolį ryšių valdymą tarp įvairių tinklų, leidžiantį daugeliui vartotojų vienu metu prisijungti prie sistemos;c) tarptautinius standartus atitinkančios elektroninių pranešimų paslaugos;d) tinklo tipo priemonės ir paslaugos;e) bylų persiuntimo paslaugos;f) duomenų saugojimo talpa, pakankama vieneriems metams;g) archyvavimo priemonės per sutarties laikotarpį;h) atsarginių kopijų darymo ir perkrovimo priemonės sistemos gedimo atvejais.Priimantysis centras turi galėti veikti kartu su esamomis tarptautinius standartus atitinkančiomis sistemomis, tokiomis kaip nacionaliniai centrai arba nacionalinių veterinarijos įstaigų naudojamos sistemos.Priimantysis centras turi veikti visą parą be poilsio dienų.2. Perduodamų duomenų formatas ir apimtisEsamų taikomųjų programų pranešimų formatas turi būti ASCII su apibrėžtais ženklais, tačiau jį turi būti įmanoma pakeisti į kitus apibrėžtos struktūros formatus. Apskaičiuotas per dieną persiunčiamų pranešimų skaičius – maždaug 4000. Todėl priimančiojo centro valdymas per dieną aprėps apie 4000 įvesties ir 8000 išsiuntimo operacijų.Kiti persiunčiami duomenys daugiausia bus informacinės ir duomenų bylos bei taikomosios programos.3. Sistemos talpaSistema turi galėti aptarnauti 2000 potencialių vartotojų. Tačiau kadangi naudojimosi ja laikotarpiai gali būti nevienodi, vidutinis apskaičiuotas vienu metu sistema besinaudojančių vartotojų skaičius (įvesties ir išvesties) bus 70, o didžiausias – 100. Šią talpą turi būti įmanoma esant reikalui išplėsti reikiamam paslaugų lygiui garantuoti. Sistema turi galėti valdyti laukimo eiles.4. Pranešimų atsekimasPriimantysis centras turi galėti garantuoti ir kontroliuoti pranešimų atsekimą. Jis turi užtikrinti, kad būtų prižiūrimas ryšių tinklų veikimas ir kad būtų atstatomas nutrūkęs ryšys bei turėti visus pranešimų atsekimo elementus, kurių gali prireikti bet kuriuo metu.5. Sistemos ir duomenų saugumasPriimantysis centras turi turėti griežtų ir nuoseklių duomenų apsaugos ir vientisumo sąlygų rinkinį. Duomenys negali būti naudojami priimančiojo centro.Priėjimas prie sistemos turi būti saugoma ir kontroliuojama apsaugos procedūrų seka, naudojantis įvairiais būdais, pvz., vartotojų identifikacijos kodais ir pranešimo siuntėjo patvirtinimu priimančiajame centre.Priimantysis centras turi turėti veikiančias duomenų atsarginių kopijų darymo ir atkūrimo priemones, neleidžiančias prarasti jokios informacijos dėl aparatinės įrangos gedimo.Priimantysis centras turi turėti reikiamų kvalifikuotų darbuotojų.6. PagalbaPagalbos tarnyba turi veikti 12 valandų per parą nuo 7 iki 19 valandos priimančiojo centro patalpose ir spręsti visas ryšio problemas.Tiesioginė pagalba skiriama kiekvienai taikomajai programai.7. Sistemos valdymasPriimantysis centras turi teikti valdymo statistiką, susijusią su pranešimų srautais, informacinių bylų skleidimu, ryšių tinklo gedimais ir visais naudojimosi parametrais sąnaudų valdymo tikslais.--------------------------------------------------